Powerslave
Powerslave je peti studijski album britanske heavy metal grupe Iron Maiden, objavljen 3. septembra 1984. godine. Prepoznatljiv je po prednjem omotu koja prikazuje prizor na temu Egipta. Sadrži pjesmu "Rime of the Ancient Mariner" koja koristi određene dijelove poeme S. T. Coleridgea Rime of the Ancient Mariner. Do objave pjesme "Empire of the Clouds" s albuma The Book of Souls ta je pjesma bila i najduža pjesma koju je grupa ikad napisala, traje 13 minuta i 38 sekundi. To je također i posljednji album koji sadrži instrumental: "Losfer Words (Big 'Orra)". Pjesme "2 Minutes to Midnight" i "Aces High" objavljene su kao singlovi. Re-release 1995. godine sadrži bonus CD koji sadrži B-strane originalnih singlova. Ponovno je objavljen 1998. godine s dodatnom multimedijalnom sekcijom u kojoj su spotovi pjesama "2 Minutes to Midnight" i "Aces High". Na remasteriranom izdanju albuma pjesme "Back in the Village" i "Powerslave" odvojene su na krivom mjestu, čineći pjesmu "Back in the Village" dužom, a pjesmu "Powerslave" kraćom.